CELEX: 62020TN0041
Language: el
Date: 2020-01-24 00:00:00
Title: Υπόθεση T-41/20: Προσφυγή-αγωγή της 24ης Ιανουαρίου 2020 – Di Bernardo κατά Επιτροπής

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/60
            
         
      Προσφυγή-αγωγή της 24ης Ιανουαρίου 2020 – Di Bernardo κατά Επιτροπής
      (Υπόθεση T-41/20)
      (2020/C 77/81)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Danilo Di Bernardo (Βρυξέλλες, Βέλγιο) (εκπρόσωποι: S. Orlandi και T. Martin, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 13ης Μαρτίου 2019 η οποία ελήφθη προς εκτέλεση της αποφάσεως της 29ης Νοεμβρίου 2018 στην υπόθεση T-811/16·
               
            
                  —
               
               
                  να υποχρεώσει την Επιτροπή να καταβάλει στον προσφεύγοντα-ενάγοντα το ποσό των 50 000 ευρώ προς αποκατάσταση της υλικής ζημίας την οποία υπέστη, καθώς και το ποσό των 7 000 ευρώ, υπό την επιφύλαξη αυξήσεώς του ποσού αυτού κατά τη διάρκεια της δίκης, ως χρηματική ικανοποίηση για την ηθική βλάβη που υπέστη·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται παράβαση της προκηρύξεως του διαγωνισμού εκ μέρους της εξεταστικής επιτροπής, καθόσον τα κριτήρια επιλεξιμότητας τα οποία καθορίστηκαν περιορίζουν παρανόμως το περιεχόμενο της εν λόγω προκηρύξεως. Ο προσφεύγων-ενάγων υποστηρίζει, συναφώς, ότι η εξεταστική επιτροπή παρέβη την εν λόγω προκήρυξη θεσπίζοντας κριτήρια επιλεξιμότητας τα οποία συνεπάγονται ότι δεν μπορεί να ληφθεί υπόψη εμπειρία παρόμοια με τη δική του, παρόλο που συνάδει προς τις προϋποθέσεις της προκηρύξεως.
               
            
                  2.
               
               
                  Με τον δεύτερο λόγο προβάλλεται ότι η προσβαλλόμενη απόφαση ενέχει πρόδηλα σφάλματα εκτιμήσεως του ζητήματος εάν η επαγγελματική εμπειρία του προσφεύγοντος-ενάγοντος συνδέεται προς τη φύση των καθηκόντων που περιγράφονται στην προκήρυξη του διαγωνισμού.